དཔྱད་རྩོམ་ལ་གོང་དུ་བཤད་པའི་དབྱེ་ཞིབ་ཀྱི་གོ་དོན་ནི།རྩོམ་གྱི་བསམ་བློའི་ནང་དོན་དང་སྒྱུ་རྩལ་གྱི་ཁྱད་པར་སོགས་གང་ཅིའི་ཐད་ནས་དབྱེ་གསལ་བྱས་པའི་བརྒྱུད་རིམ་ལ་བརྗོད་པ་དང་།གདེང་འཇོག་ཅེས་པ་ནི་དེའི་འབྲས་བུ་ཕུན་སུམ་ཚོགས་པ་ལ་བརྗོད་ཆོག་པར་སྙམ།དབྱེ་ཞིབ་དང་གདེང་འཇོག་བར་གྱི་འབྲེལ་བ་དེ་དོན་དམ་དུ་རྒྱུ་དང་འབྲས་བུའི་བར་གྱི་འབྲེལ་བ་ཞིག་ཡིན།གདེང་འཇོག་ཅེས་པའི་ཚིག་ནི་ཐད་ཀར་གོ་བ་ལེན་ཚེ་མཐོང་ཆེན་དུ་བྱེད་པ་ལ་གོ་དགོས་པ་སྨོས་མེད་ཐོགང་ཚོས་བརྩམས་ཆོས་གང་ཞིག་ལ་དཔྱད་པ་བཏང་སྟེ་དབྱེ་ཞིབ་ཡང་དག་ཅིག་བྱས་མཐར་བརྩམས་ཆོས་དེར་དཔྱད་འབྲས་སུ་གདེང་འཇོག་ཐོབ་ཐུབ་པ་ཞིག་དགོས་པ་ཡིན།།